open-index/open-wikipedia-markdown huggingface dataset:
גן רמז

**גן רמז** (**גן העצמאות**), הוא גן בעיר העתיקה של באר שבע, צמוד למסגד הגדול בין הרחובות העצמאות, אסף שמחוני והדסה. שטחו של הגן המלבני הוא כ-7 דונם וחצי. הגן קרוי על שמו של דוד רמז, שר התחבורה הראשון בממשלת ישראל ולימים גם שר החינוך והתרבות. אחד מהגנים הוותיקים בישראל.

## היסטוריה
השטח עליו ניצב כיום הגן שימש בשנת 1917 את בית החולים האוסטרי לחיילים האוסטרים והגרמנים שלחמו לצד הצבא העות'מאני. לאחר כיבוש **ביר א סבע**, הוא שימש כבית חולים שדה של חיילי אנזא"ק שלחמו בקרב באר שבע.

בגן התקיימו במהלך השנים אירועים רבים. בעבר היו בפארק מתקני שעשועים לילדים (נדנדות וכו') שנעלמו עם השנים.

ב-1997 נערכה בגן ביאנלה לקרמיקה והוצגו בו פסלי קרמיקה ייחודיים.

במהלך העבודות לשיפוץ הגן בשנת 2016 התגלתה באר במרכז הגן, בעומק של 35 מטר שהשתמרה היטב. הבאר כוסתה במעטה זכוכית ומתכת וניתן להביט לעומקה. השיפוץ נעשה בידי חברת "טל בילינסקי אדריכלות ונוף". בשנת 2017 נחנך הגן שוב. במרכז הגן אלמנט מים.

בשנת 2021 הוצבו בגן 9 פסלים של אמנים ידועי שם:
* אחמד כנעאן – "תקומה (הפרש)" (2010), ברזל
* ברני פינק – ללא כותרת (1987), גרניט
* אילן אוורבוך – "חיטה בברלין" (1987), עץ אבן ופלדה
* שלמה זלינגר – "ל"ו צדיקים" (1975), בזלת
* שלמה זלינגר – "החיים" (1976), בזלת
* שלמה זלינגר – "האסירה" (1970), בזלת
* דב הלר – "בוגונוויליה" (1998), ברזל יציקת ברזל ואריחי קרמיקה
* צבי לחמן – "מול אבי (משחק שחמט)" (1998), ברוזנה ועץ
* אסף ליפשיץ – "אופניים לרקיע" (שנות ה-90), ברונזה
* נועם רבינוביץ – "פרח ושני עלים" (1997), ברזל וצבע תעשייתי

## פעילות בגן
בדומה לגן העצמאות בתל אביב וגן העצמאות בירושלים, המקום שימש זירת "קרוזינג" למפגשים הומוסקסואלים בבאר שבע, אך כמעט ונעלם מבחינה זו בשנים האחרונות.

## ראו גם
* גן אלנבי

## קישורים חיצוניים

* גן רמז, באתר visitbr7
* 

## הערות שוליים

קטגוריה:באר שבע: גנים ופארקים
קטגוריה:מקומות מפגש של להט"בים
קטגוריה:להט"ב בישראל
קטגוריה:אתרי קרוזינג
קטגוריה:באר שבע: תיירות
Ancient Dreams in a Modern Land (שיר)

**Ancient Dreams in a Modern Land** (בעברית: **חלומות עתיקים בארץ מודרנית**) הוא שיר שכתבה והקליטה הזמרת-יוצרת הוולשית מרינה עבור אלבום האולפן החמישי שלה, הנושא את אותו השם. השיר יצא לאור כסינגל השלישי של האלבום ב-19 במאי 2021, על ידי חברת התקליטים אטלנטיק רקורדס, והושמע בשידור חי בהופעה "Ancient Dreams: Live from the Desert". זוהי רצועת פופ רוק, דיסקו ואלקטרופופ והיא בעלת קצב גלאם רוק. את השיר הפיקו מרינה וג'יימס פלניגן. מבקרי המוזיקה השוו את השיר לסינגל "Womanizer" של בריטני ספירס מ-2008. הווידאו קליפ הנלווה לשיר פורסם ביום יציאתו.

## רקע
בינואר 2020 הודיעה מרינה שהחלה לעבוד על אלבום האולפן החמישי שלה. הסינגל הראשון מתוך הפרויקט, "Man's World", יצא לאור בנובמבר לאחר עיכוב ממושך עקב מגפת הקורונה. בהמשך הוציאה את הסינגל השני, "Purge the Poison", באפריל 2021, וחשפה את שם האלבום, *Ancient Dreams in a Modern Land*, ואת רשימת הרצועות שלו. בנוסף, היא הודיעה שתוציא שני סינגלים נוספים בחודש הקרוב. "Ancient Dreams in a Modern Land" משמש כסינגל השלישי של האלבום. ג'יימס פלניגן הפיק את השיר, יחד עם מרינה, שכתבה את השיר לבדה.

ב-11 במאי 2021 פרסמה קטע מתוך השיר באמצעות חשבון הטוויטר שלה. ב-19 במאי 2021 יצא השיר רשמית להורדה דיגיטלית וסטרימינג, דרך אטלנטיק רקורדס. באותו היום, צורף השיר עם הסינגלים הקודמים, "Man's World" ו-"Purge the Poison", למיני-אלבום דיגיטלי בספוטיפיי. יציאת השיר חלה במקביל להכרזה על ההופעה הדיגיטלית "Ancient Dreams: Live from the Desert", שתוכננה להתקיים ב-12–13 ביוני 2021.

## הרכב ומילים
"Ancient Dreams in a Modern Land" הוא שיר פופ רוק, דיסקו ואלקטרופופ והוא בעל קצב בסגנון גלאם רוק. הפקתו בנויה מתופים ומ"ריף גיטרה קולנועי". דניאל צ'לוסקי מ-Stereogum, השוותה אותו לסינגל "Womanizer" של בריטני ספירס מ-2008 ולסינגל הקודם, "Purge the Poison". תומאס ה. גרין מ-*The Arts Desk* תיאר אותו כ"שיר אלקטרו-גלאם-פופ", והשווה אותו ל-"Womanizer" וכן לסינגל "Strict Machine"  של גולדפראפ מ-2003.

את מילות הפזמון, "I am not my body, not my mind or my brain / Not my thoughts or feelings, I am not my DNA", שרה דיאמנדיס בוויברטו גבוה.

## ביקורות
השיר זכה לביקורות חיוביות ממבקרי המוזיקה. דניאל צ'לוסקי מ-*Stereogum* כתבה ביקורת חיובית על השיר, וחזתה כי הוא יסמן את חזרתה של מרינה "לבעלת דימוי מעניין המטביע אישיות במוזיקה". אביגיל פירת' מ-*Dork* כינתה אותו "אחד מהשירים המהנים והתוססים ביותר שלה", והרגישה כי הוא מזכיר את הצליל של אלבום הבכורה שלה, *[[The Family Jewels]]*, משנת 2010. באתר Contactmusic נכתב כי השיר טוב באותה מידה כמו שני הסינגלים הקודמים לו, "Man's World" ו-"Purge the Poison".

## היסטוריית יציאות לאור

## רשימת רצועות

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על חלומות
קטגוריה:שירים על שינוי אקלים
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים בהוצאת אטלנטיק רקורדס
The Family Jewels Tour

**The Family Jewels Tour** הוא סיבוב ההופעות הראשון של הזמרת-יוצרת הוולשית מרינה דיאמנדיס, הידועה בשמה הפרטי, מרינה, ובשם הבמה שלה לשעבר, מרינה אנד דה דיימונדס. בדצמבר 2009, לפני יציאת אלבומה הראשון, *[[The Family Jewels]]*, הכריזה דיאמנדיס על סיבוב הופעות בן שמונה הופעות בבריטניה בפברואר 2010. בעקבות הצלחת סיבוב ההופעות שלה בבריטניה, הכריזה דיאמנדיס על סיבוב ההופעות השני שלה בבריטניה ובאירלנד, בשם "**The Gem Tour**". מאוחר יותר נקבעו הופעות בארצות הברית ובמדינות אחרות באירופה, כדוגמת צרפת, גרמניה, הולנד ושווייץ. במאי 2010 הכריזה דיאמנדיס על סיבוב ההופעות השלישי שלה בבריטניה ובאירלנד, הבנוי משש עשרה הופעות שיתקיימו בסתיו שבשנה שלאחר מכן. ב-14 באוקטובר הודיעה מרינה כי סיבוב ההופעות השלישי שלה בבריטניה ייקרא "**The Burger Queen Tour**".

דיאמנדיס אף הופיעה במספר פסטיבלי מוזיקה בארצות הברית (SXSW 2010 ו-"Lilith Fair 2010"), בריטניה ("The Great Escape 2010", "Radio 1's Big Weekend 2010", "Isle of Wight Festival 2010", "פסטיבל גלסטונברי 2010", "פסטיבל אייטונס 2010" ו-"The Secret Garden Party 2010"), גרמניה ("פסטיבל הוריקן 2010" ו"פסטיבל סאות'סייד 2010"), נורווגיה ("Øyafestivalen 2010"), שוודיה ("Way Out West Festival 2010"), פינלנד ("Flow Festival 2010") ובלגיה ("Pukkelpop Festival 2010"). דיאמנדיס הייתה אמורה להופיע במקור מספר הופעות בארצות הברית בתחילת 2011, אך הופעות אלו בוטלו כיוון שהחלה לעבוד על אלבומה השני, *[[Electra Heart]]*. בקיץ 2011, המשיכה דיאמנדיס את סיבוב ההופעות, תחת השם "The Family Jewels Tour", ובמקביל הופיעה מופעי חימום בסיבוב ההופעות ב-"California Dreams Tour" של קייטי פרי.

## ביקורות
קייטי רטיקן מ-Contact Music דירגה את ההופעה במנצ'סטר ב-21 בפברואר 2010 בתשעה כוכבית מתוך עשרה וכתבה כי היא "הייתה מגובשת בצורה מרשימה", וכי "מרינה אחזה באור הזרקורים בכריזמה ובביטחון עצמי". היא אף חזתה שבפעם הבאה שדיאמנדיס תופיע במנצ'סטר, הכרטיסים ייזלו. ג'ואן דורקן מ-MTV בריטניה שיבחה את ביצוע של דיאמנדיס ל-"Obsessions" באולם בוש הול שבלונדון, ב-23 בפברואר 2010, וכינתה אותו "השיא של הערב, כאשר מרינה הוכיחה את יכולתה הווקאלית וגם הציגה את כישרונה לנגן בשידור חי". במופע הפתיחה של סיבוב ההופעות שלה ב-Glee Club שבברמינגהם, ב-12 במאי 2010, אמר זאק אדוארדס מ-Gig Junkies כי דיאמנדיס "כבשה את הקהל באופן מיידי באופן דומה לזה שעשו קייט בוש וטויה וילקוקס בעבר".

## מופעי פתיחה
* קלוק אופרה (14—19 בפברואר 2010)
* אלן פאונול (21—23 בפברואר 2010)
* סמואל (14—15 במרץ 2010)
*ספארק (ידועה כיום כג'סיקה מורגן) (12—31 במאי 2010)
* ג'סמין אש (6 ביולי 2010)
*די ג'יי אהרון ונקו (8 ביולי 2010)
* יאנג דה ג'ייאנט (6 בספטמבר 2010)
* CocknBullKid
* האנה יאדי (14 בנובמבר 2010)
* הוליווד קיל
* רה רה רספוטין (16 ביוני 2011)

## רשימת השירים

## תאריכי הופעות

## קישורים חיצוניים

## ביאורים

## הערות שוליים

קטגוריה:סיבובי הופעות מ-2010
קטגוריה:סיבובי הופעות מ-2011
קטגוריה:סיבובי הופעות של מרינה דיאמנדיס
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
לייקרס: קבוצה מנצחת (סדרת טלוויזיה)

**לייקרס: קבוצה מנצחת** (באנגלית: **Winning Time: The Rise of the Lakers Dynasty**) היא סדרת טלוויזיה אמריקאית מסוגת הדרמת ספורט שעלתה לשידור ברשת HBO ב-6 במרץ 2022 ובוטלה אחרי שתי עונות. היא נוצרה על ידי ג'ים הכט ומקס בורנשטיין בהתבסס על הספר הרב מכר מאת ג'ף פרלמן "שואוטיים: מג'יק, כרים, ריילי ושושלת הלייקרס של שנות השמונים" (באנגלית: "Showtime: Magic, Kareem, Riley, and the Los Angeles Lakers Dynasty of the 1980s"). הסדרה, שבנויה מתמהיל של דמויות ואירועים אמיתיים ובדיוניים, מתמקדת בתקופה שבה הלוס אנג'לס לייקרס הפך למועדון כדורסל בולט בליגת ה-NBA.

בישראל הסדרה זמינה ב-yes.

## תקציר העלילה
בשנת 1979, טייקון הנדל"ן ג'רי באס רוכש בעשרות מיליוני דולרים את מועדון הלוס אנג'לס לייקרס כשהוא חדור באמונה שהוא יכול לעזור לקבוצת הכדורסל שלה, שספגה מפלות רבות, להפוך לאלופת ליגת ה-NBA ובמסגרת זאת הוא פועל לגיוסו ושילובו של שחקן כישרוני צעיר, ארווין "מג'יק" ג'ונסון הבן.

## שחקנים ודמויות
### דמויות ראשיות
* ג'ון סי. ריילי בתור **ג'רי באס**. טייקון שרוכש את מועדון הכדורסל.
* קווינסי איסייה בתור **ארווין "מג'יק" ג'ונסון הבן**. שחקן כדורסל.
* ג'ייסון קלארק בתור **ג'רי וסט**. שחקן כדורסל, מאמן.
* אדריאן ברודי בתור **פט ריילי**. שחקן עבר, שדרן ומאמן.
* גבי הופמן בתור **קלייר רוט'מן**. אשת כספים במועדון הלייקרס.
* הדלי רובינסון בתור **ג'יני באס**. בתו של ג'רי באס, עובדת במועדון הלייקרס.
* סולומון יוז בתור **כרים עבדול-ג'באר**. שחקן כדורסל.
* טרייסי לטס בתור **ג'ק מקיני**. מאמן כדורסל.
* ג'ייסון סיגל בתור **פול וסטהד**. עוזר מאמן כדורסל ומאמן.

### דמויות משנה
* סאלי פילד בתור **ג'סי באס**. אמו של ג'רי באס.
* מייקל צ'יקליס בתור **רד אאורבך**. נשיא מועדון הכדורסל של הבוסטון סלטיקס.
* טמרה טומקילי בתור **ארלית'ה "קוקי" קלי**. בת זוג של "מג'יק" ג'ונסון.
* דבון ניקסון בתור **נורם ניקסון**. שחקן כדורסל.

## פרקים

## הפקה
בשנת 2014, התסריטאי ג'ים הכט טס 3,000 מיל בשביל להגיע אל ביתו של הסופר ג'ף פרלמן בתקווה לקבל ממנו את הזכות לעבד את ספרו "שואוטיים" לסדרת טלוויזיה מבלי שיכל להציע לו תמורה כספית משמעותית; פרלמן, שבעבר קיבל הצעות דומות שלא הולידו דבר, הסכים. אחרי שנים של ניסיונות לגייס התעניינות בפרויקט, אדם מקיי הסכים להצטרף כמפיק ובמאי, דבר שעזר להכט להוציא לפועל את העיבוד.

באפריל 2019, רשת HBO הזמינה הפקת פיילוט של הסדרה.

בדצמבר 2019, HBO הזמינה את הפקת העונה הראשונה, שעלתה לשידור ב-6 במרץ 2022.

באפריל 2022, HBO חידשה את הסדרה לעונה שנייה, שעלתה לשידור ב-6 באוגוסט 2023.

בספטמבר 2023, הסדרה בוטלה אחרי שתי עונות.

## תגובות ומחלוקות
מאז עלייתה לשידור הסדרה עוררה חוסר שביעות רצון בקרב אנשים שדמותם מוצגת בה ובליגת ה-NBA.

במרץ 2022, מייק באס, סגן נשיא הליגה וקצין התקשורת הראשי, הכריז בהתייחסו לסדרה כי  וקבוצת הלייקרס הכריזה כי .

באפריל 2022, שחקן העבר "מג'יק" ג'ונסון הכריז כי ; הוא מסרב לצפות בסדרה שיוצריה לא ביקשו ממנו ומחבריו לקבוצה להיות מעורבים בהפקתה. שחקן העבר כרים עבדול-ג'באר הכריז לגבי הדמויות המופיעות בסדרה כי . שחקן ומאמן העבר ג'רי וסט דרש באמצעות עורכי דינו שרשת HBO תפרסם כי היא חוזרת בה מהאופן שבה הוא הוצג בסדרה; במסגרת הדרישה נכתב כי הסדרה . בתגובה לביקורת, רשת השידור הכריזה כי .

## פרסים ומועמדויות

## קישורים חיצוניים
* 

## הערות שוליים

קטגוריה:HBO: סדרות
קטגוריה:סדרות טלוויזיה אמריקאיות שעלו לשידור בשנת 2022
פגסו

**פגסו** (בספרדית: **Pegaso**) הייתה יצרנית רכב, ספרדית שהוקמה בשנת 1946 ובשנת 1994 נמכרה לאיווקו.החברה בנתה משאיות, טרקטורי, מכוניות משוריינות לצבא ואף מכוניות ספורט. בסך הכל נבנו כ-350 אלף מכוניות. שנת שיא הייתה 1974 כאשר נבנו 26 אלף מכוניות. 

החברה הייתה חברת בת של חברה ממשלתית Enasa.

## היסטוריה
המשאית הראשון מדגם Pegaso I נבנתה בשנת 1946. בשנת 1947 החל ייצור Pegaso II שהיה מצויד במנוע דיזל בעל 125 כוח סוס.

במהלך שנות ה-50 נבנו כ-100 מכוניות ספורט מדגם  Z-102. הם היו מתקדמות לתקופה והיו יכולות להגיע למהירות של 249 קמ"ש.

בשנת 1954 מנוע דיזל של החברה שודרג ל-140 כוח סוס והוצב במשאית מדגם Pegaso Z-207. משאית זו הייתה מיוצרת עד לשנת 1959. באותה תקופה החברה נכנסה לתחום אוטובוסים וטרוליבוסים.

בשנות ה-60 בעקבות פיתוח מואץ של המדינה החברה שגשגה. משאיות שלה היו הקשר היבשתי של ספרד עם מדינות אירופה. מנועים מתוצרת החברה שולבו במכוניות של יצרנים ספרדים אחרים והוצבו ברכבות. דגם הדגל באות התקופה היה משאית סמי-טריילר Pegaso 2011/50.

בשנת 1972 החברה החלה לייצר אוטובוס מפרקי.

בשנת 1963 לראשונה נבנה משאית לצורכי צבא. הצבא הספרדי רכש יחידות רבות של משאיות מתוצרת החברה. כמו כן הם הוצבו לכבאית. בסוף שנות ה-70 נחתם לאספקת לאספקת משאיות צבאיות למצרים. 

במהלך שנות ה-80 התחרות בשוק המשאיות באירופה הייתה קשה. בתחום ייצור טרקטורים החברה נכנסה לשותפות עם חברה בריטית. כמו כן נחתם הסכם על ייצור "מנועי פרקינס" בספרד.

בשנת 1986 משאית מתוצרת החברה זכתה בתחרות "ראלי דקר".

בשנת 1990 החברה נמכרה ל"איווקו" האיטלקית. בהדרגה הופסק ייצור דגמים מקוריים של פגסו. המשאית האחרונה יצאה מפסי הייצור בשנת 1995. מאז המפעלים עובדים ומייצרים דגמים של איווקו.

## דגמי כלי רכב

Pegaso_II.jpg|Pegaso II (1951)
Pegaso_Troner_Presno.JPG|Pegaso Troner 
Pegaso_Z-102_white_vr_TCE.jpg|Pegaso Z-102   
Pegaso_3046_cisterna_Ejército_español.JPG|Pegaso 3046 4x4


## קישורים חיצוניים

* היסטוריה של פגסו
* פגסו בשנות ה-50
* תיאור החברה 

קטגוריה:יצרני רכב ספרדיים
קטגוריה:איווקו
חג המולד בגרמניה הנאצית

[ממוזער|קישוטי חג המולד נאצים, בהם מופיעים בין היתר דיוקן של [אדולף היטלר וציור של צלב הברזל]]חגיגות **חג המולד בגרמניה הנאצית** הותרו, אם כי היו ניסיונות של המשטר להתאים את החג הדתי הנוצרי לאידאולוגיה הנאצית. מוצאו היהודי של ישו הטרידו את ממשלת גרמניה הנאצית. בשל כך, בין 1933 ל-1945 הנאצים פעלו לכך שהחגיגות של החג במדינה יעסקו בעיקר בהיבטים התרבותיים והטרום-נוצריים של החג. עם זאת, החגיגות בכנסיות לא השתנו ואופייהן נותר כמו שהיה לפני עליית הנאצים לשלטון.

## חג המולד תחת המשטר הנאצי
אידאולוגים נאצים טענו כי המרכיבים הנוצריים של חג המולד התבססו על מסורות גרמניות עתיקות. הם טענו שלערב חג המולד במקור לא היה שום קשר להולדתו של ישו ושהחג ציין בכלל את יום ההיפוך של חודש דצמבר ואת "לידתה מחדש של השמש" וזאת בהתאם לאמונה הנאצית שצלב הקרס היה סמל קדום של השמש וכן שסנטה קלאוס היה המצאה נוצרית מחדש של האל הגרמני אודין. בהתאם, פורסמו כרזות שתיארו את אודין כ"איש חג המולד ויום ההיפוך", בכרזות נראה אודין בעל זקן אפור עבה וחובש כובע חורפי ואף נושא שק מלא במתנות. מרים, אם ישו וישו עצמו תוארו כאם וילד בלונדינים (וזאת בהתאם למודל היופי הנאצי).

גם עץ חג המולד וקישוטי חג המולד הוחלפו. כך למשל, הכוכב שנהוג לשים על צמרת העץ הוחלף בצלב קרס או בגלגל השמש הגרמני. בנוסף לכך, נעשה ניסיון להסיר את הקשר בין החג ללידת וביאת ישו ולהחליפו בביאת הפיהרר, אדולף היטלר שכונה באירועי החג "הפיהרר המושיע".

גם חלק משירי חג המולד שונו. המילים של השיר "לילה שקט, לילה קדוש" שונו והוסרה מהם כל התייחסות לאלוהים או לדת. גם שירים בהם הוזכר ישו, שונו ותוקנו בהתאם. חלק מהשירים שנכתבו או תוקנו היו פופולריים גם לאחר כניעת גרמניה הנאצית.

קטלוגים בחנויות המכילים צעצועים לילדים שהוצעו במהלך תקופת החג כללו חיילי אס אס משוקולד או צעצועים של טנקים, מטוסי קרב ומקלעים.
[ממוזער|[שר התעמולה הנאצי|שר התעמולה, יוזף גבלס עם בנותיו במסיבת חג מולד, 1937]]

### התנגדות למיתוג מחדש של חג המולד
ממוזער|כרזה של חג המולד, 1939
בעוד שרוב הגרמנים אימצו את המיתוג מחדש של הנאצים לחג המולד, היו דיווחים בתקשורת המערבית על קבוצות שכן ניסו לחגוג את החג כמו בימים עברו. אנשי הדת היו בין המתנגדים המרכזיים למיתוג החדש של חג המולד. בעקבות האיסורים הרבים הקשורים לחג שחוקקו על ידי הממשל הנאצי, אנשי הכנסייה הקתולית איימו על כל אישה שהצטרפה לליגת הנשים הנאציונלית-סוציאליסטית (אגף הנשים של המפלגה הנאצית) בנידוי מהכנסייה וכמה נשים דתיות החרימו את אירועי חג המולד שאורגנו על ידי נשים נאציות.

## ראו גם
* רדיפות הכנסייה הקתולית בגרמניה הנאצית
## קישורים חיצוניים

## הערות שוליים

קטגוריה:גרמניה: דת
קטגוריה:תרבות, אמנות ומדע בגרמניה הנאצית
Neon Nature Tour

**The Neon Nature Tour** הוא סיבוב ההופעות השלישי של הזמרת-יוצרת הוולשית מרינה, הידועה גם בשם הבמה שלה לשעבר, מרינה אנד דה דיימונדס. סיבוב ההופעות הוכרז רשמית כשלושה חודשים לאחר יציאת אלבומה השלישי, *[[Froot]]*, ב-23 ביוני 2015. סיבוב ההופעות החל ב-12 באוקטובר 2015, ביוסטון, טקסס במרכז המוזיקה Revention והסתיים ב-20 במרץ 2016 בסנטיאגו, צ'ילה, וכלל בסך הכל 52 הופעות במשך שישה חודשים.

## רקע
לאחר יציאתו של *Froot*, החלה דיאמנדיס להופיע במטרה לקדם את האלבום, ובעיקר במופעים ובפסטיבלים שונים במהלך האביב והקיץ של 2015. במהלך סדרת ההופעות, הביעה דיאמנדיס עניין בלצאת לסיבוב הופעות רשמי בסתיו של אותה השנה. באפריל 2015, כשנשאלה על סיבוב ההופעות, סיפרה דיאמנדיס כי תקרא לו "Neon Nature Tour". חודשיים לאחר מכן, ב-23 ביוני 2015 הוכרז רשמית סיבוב ההופעות בצפון אמריקה, שכלל תשע עשרה הופעות שהתפרשו לאורך חודשיים. כשבועיים לאחר ההכרזה הראשונית של סיבוב ההופעות, ב-6 ביולי 2015, הוכרז החלק האירופאי שלו, הבנוי מעשר הופעות ברחבי בריטניה ואירלנד. בהמשך נוספו הופעות נוספות לשני חלקי סיבוב ההופעות.

ב-5 באפריל 2016 הכריזה דיאמנדיס באינסטגרם ובטוויטר על סיום סיבוב ההופעות, וכן סיומה של תקופת הקידום של *Froot*, כאשר "Weeds" היא הרצועה היחידה באלבום שמעולם לא בוצעה בהופעה חיה.

## ביקורות
סיבוב ההופעות זכה לביקורות חיוביות על ידי המעריצים והמבקרים. פרנק מוג'יקה מהמגזין המקוון *[[Consequence of Sound]]* שיבח את ההופעה שהתקיימה ב-19 באוקטובר 2015, בתיאטרון היווני שבלוס אנג'לס, וכינה אותה "חוויית פופ שכולה הנאה".

## רשימת השירים

## תאריכי הופעות

## קישורים חיצוניים

## ביאורים

## הערות שוליים

קטגוריה:סיבובי הופעות מ-2010
קטגוריה:סיבובי הופעות מ-2011
קטגוריה:סיבובי הופעות של מרינה דיאמנדיס
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
סוף הרומן (סרט, 1955)

**סוף הרומן** (באנגלית: **The End of the Affair**) הוא סרט רומנטי אמריקאי - בריטי משנת 1955 בשחור לבן בבימויו של אדוארד דמיטריק, עם ואן ג'ונסון, דבורה קר וג'ון מילס בתפקידים הראשיים.

התסריט מבוסס על רומן בשם זה מאת גרהם גרין (1951). ב-1999 הופק רימייק בכיכובם של רלף פיינס וג'וליאן מור.

העלילה מתרחשת בלונדון בתקופת מלחמת העולם השנייה וקצת לאחריה.

דברה קר הייתה מועמדת לפרס באפט"א לשחקנית הבריטית הטובה ביותר.

אדוארד דמיטריק היה מועמד לפרס דקל הזהב.

## תקציר העלילה
מוריס בנדריקס (ואן ג'ונסון) הוא סופר ועיתונאי ששוחרר משירות צבאי בשל פציעה.

במסגרת עבודתו הוא מראיין עובדי ציבור ונפגש עם הנרי מיילס (פיטר קושינג) שמכיר לו את אשתו, שרה (דברה קר). תוך זמן קצר מתחיל רומן אהבה סודי ביניהם. מוריס מוצא חן בעיניה יותר מבעלה היבש והמשעמם. הם מבלים מחוץ לעיר ואחר כך בדירתו של מוריס בלונדון. הוא רוצה לשאתה והיא עדיין קשורה להנרי.

באחד הלילות פוגע טיל V-1 בבית של מוריס. דלת הכניסה נופלת עליו והוא נפצע. שרה בטוחה שהוא מת ונודרת לאלוהים שאם יחיה היא תעזוב אותו. מוריס מתאושש אך שרה בורחת משם לכנסייה ומתייעצת עם כומר והם נפרדים לשנה.

כעבור שנה נגמרת המלחמה ומוריס נפגש עם הנרי שמספר לו על התנהגות מוזרה של אשתו שנעלמת לעיתים קרובות. מוריס שוכר את שירותיו של החוקר הפרטי אלברט פרקיס (ג'ון מילס). הוא מצליח להשיג את היומן של שרה ובה היא כותבת על הנדר שלה.

מוריס עוקב אחרי שרה ברחוב בגשם שוטף ומבקש שתחזור אליו. היא מתלבטת ולבסוף מחליטה לחזור אליו ואורזת את חפציה אלא שבאותו רגע מגיע הנרי ומדבר אל ליבה והיא מחליטה להישאר אתו. היא לוקה בדלקת ריאות קשה ומתה ובזה מסתיים הרומן שלה עם מוריס.

## צוות השחקנים

## קישורים חיצוניים

*מחווה לואן ג'ונסון ודבורה קר ברומן שמגמר 1955, באתר יוטיוב
*סוף הרומן 1955, באתר TCM

## הערות שוליים

קטגוריה:סרטי 1955
קטגוריה:סרטי דברה קר
קטגוריה:סרטי דרמה רומנטית
קטגוריה:סרטי מלחמת העולם השנייה
קטגוריה:סרטי קולומביה
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על רומנים בריטיים
לופש

קטגוריה:שמות משפחה פורטוגזיים
קטגוריה:שמות משפחה פטרונימיים
משה כורסיה

**משה נריה** **כורסיה** (נולד ב-2 בדצמבר 1991, כ"ה בכסלו ה'תשנ"ב) הוא איש חינוך, זמר-יוצר, מלחין, ואושיית רשת ישראלי.

## ביוגרפיה
משה כורסיה נולד בכפר פינס. בגיל ארבע עברה משפחתו ליישוב נוף איילון, שם גדל והתחנך במסגרת תנועת הנוער בני עקיבא. אביו, הרב אשר כורסיה, ייסד ומנהל את אולפנת בני עקיבא "אורות מודיעין. אמו, הרבנית יעל כורסיה, היא יועצת זוגית, מנחת סדנאות למודעות עצמית יהודית ותרפיסטית. כורסיה למד בבית הספר היסודי "שלהבת" בנים, בישיבה התיכונית שבקריית חינוך שעלבים, ולאחר מכן בישיבת ההסדר קרני שומרון. את שירותו הצבאי בצה"ל עשה במסגרת מסלול "הסדר" כלוחם בגדוד צבר של חטיבת גבעתי, במשך שנה ושבעה חודשים. לאחר שחרורו המשיך בלימודים תורניים ובמקביל השלים תואר ראשון בחינוך. בשנת 2017 החל לשמש כמחנך בישיבה התיכונית בני עקיבא לפיד מודיעין. הוא מתעד את דרכו החינוכית ואת הקשרים האישיים עם תלמידיו באינסטגרם ובטיקטוק החל מאז שנת 2021, דבר שהוביל להפיכתו לאושיית רשת.

את דרכו המוזיקלית החל כסולן להקת "אתחלתא", שהקים עם חבריו לישיבה. בשנת 2017 הפיק את אלבומו הראשון, "יותר מדי", בהפקת ראובן חיון. בעקבות צאת האלבום הוכתר באתר "סרוגים" כ"תגלית השנה" במוזיקה היהודית. לקראת צאת אלבומו השני הוציא כורסיה את הסינגלים "עוד יום שעובר", "לנשום" ו"הלבד הזה" – האחרון כלל שיתוף פעולה עם הראפר איתי לוקץ'. בשנת 2021 יצא שירו "30 נרות", בלחנו של אוריין שוקרון, ובפברואר 2022 הוציא את השיר "מישהו יקרא לך אמא", שעובד והופק על ידי אורי אבני. השיר זכה לתגובות חיוביות ברשת, נכנס לרשימת הסרטונים החמים ביוטיוב, וצבר למעלה משבעה מיליון השמעות בטיקטוק. במרץ 2023 הוציא את השיר "הגיע זמן להתעורר".

כורסיה יצר את מופע "נולדתי דתי", אותו הוא מציג בפני בני נוער ברחבי הארץ. בנוסף, הוא כותב טור חודשי בשם "בגובה הלב" במגזין הנוער הדתי "מקום בעולם".

בזמן מלחמת חרבות ברזל העלה כורסיה כמות רבה של סרטונים מצחיקים לחיזוק המורל ורוח הלחימה בישראל, ביו היתר כשהוא בזמן שירות מילואים, וסרטוניו זכו למיליוני צפיות ותגובות. בדצמבר הוציא שיר מלחמה בשם "לא יהיו פה מלחמות" שהגיע למאות אלפי צפיות תוך מספר ימים. השיר גם הגיע למקום ה-78 במצעד השבועי "היטליסט" של מאקו. בהמשך, כורסיה השתתף בקמפיין שלכאורה יועד למילואימניקים, אך בפועל יצא מטעם יחסי הציבור של השר בצלאל סמוטריץ'. בעקבות זאת כורסיה הסיר את הפוסט שפרסם, וביקש לתרום את הכספים שיועדו לו לתרום לאנשי המילואים. במרץ 2024 הוציא את השיר "עזה בובי" שזכה למליוני צפיות עם צאתו ונכנס למקום השני ברשימת סרטוני המוזיקה החמים של יוטיוב.

בדצמבר 2024 הוציא את השיר "רוקד עם הפחד". השיר היה הראשון שלו שנכנס לפלייליסט של גלגלצ. במרץ 2025 הוציא את השיר "צורחת ברכב".

ב-8 ביוני הוציא את השיר "בסוף תהיה סיבה לרקוד". בספטמבר הוציא את השיר "אבא אבא אבא". ב-25 במרץ הוציא את השיר "דגל על הגב".

ב-2026 צפוי להשתתף בעונה השתים עשרה של תוכנית המציאות התיעודית "מחוברים".

## חיים אישיים
כורסיה רווק ומתגורר בתל אביב.

## דיסקוגרפיה
### אלבום אולפן
* 2017: יותר מדי

## קישורים חיצוניים

* 
* 
* נתנאל לייפר, משה כורסיה בריאיון: אני עדיין לומד להבין שאני לא פיצול אישיות, באתר כיכר השבת, 28 במרץ 2023
* 
* 

## הערות שוליים

קטגוריה:זמרי פופ ישראלים
קטגוריה:זמרים-יוצרים בעברית
קטגוריה:זמרים-יוצרים ישראלים
קטגוריה:מלחינים ישראלים
קטגוריה:בוגרי ישיבת ההסדר קרני שומרון
קטגוריה:בוגרי הישיבה התיכונית שעלבים
קטגוריה:נוף איילון: אישים
קטגוריה:ישראלים שנולדו ב-1991
רולס-רויס זנב סירה

**רולס-רויס זנב סירה** (באנגלית: **Rolls-Royce Boat Tail**) היא מכונית יוקרה במרכב קבריולה, בעלת שני מקומות ישיבה, שמיוצרת, בייצור מוגבל (3 יחידות) על ידי רולס-רויס משנת 2021. היא נחשפה ב-27 במאי 2021 וב-20 במאי 2022 חשפה את הזנב סירה השני במספר. נכון ל-2021 הייתה זו המכונית היקרה ביותר בעולם, ומחירה 28 מיליון דולר.

## עיצוב
הצגת הדגם הייחודי נערכה יום אחד בלבד לאחר שרולס רויס הכריזה כי היא חוזרת להציע שירותי בניית מרכב אישית ללקוח (coachbuilt). הזנב סירה בנויה על פלטפורמת האלומיניום המודולרית של רולס רויס באורך של 5.8 מטר שמקורה ברולס-רויס פנטום 8 ושהותאמה במיוחד עבור הדגם, כך גם כל חלקי המרכב החיצוניים שיוצרו במיוחד עבור הדגם בעבודת יד. גם פנסי ה-LED הצרים מלפנים ומאחור יוצרו במיוחד עבור הדגם, חישוקי הגלגלים, ועוד. גג האריג המיוחד של הדגם לא מתקפל או נפתח חשמלית, אך הוא ניתן להסרה. כשנוסעים ברכב אין מקום לגג מכיוון שרולס רויס התקינה מאחור ערכת אירוח יוקרתית עם מקום לבקבוקי שמפניה, כוסות, צלחות, סכו"ם ועוד. בכדי לשמור על השמפניה קרה, על הקוויאר צונן ועל האוכל חם, הותקנה מערכת בקרת אקלים השומרת את הכל בטמפרטורה הנכונה. בנוסף קיימים מגשים מתקפלים, שרפרפים מתקפלים מסיבי פחמן ושמשייה. כל העזרים האלו יוצרו גם הם במיוחד עבור הדגם.

כחלק מהאפיון האישי של הדגם נבנה עבורו שעון כיס ייחודי נשלף המותקן במרכז לוח המחוונים וכן עט עם קופסה ייעודית בתא הכפפות. השעון יוצר על ידי יצרנית השעונים השווייצרית Bovet והעט על ידי חברת Montblanc הגרמנית.

## מפרט טכני
בזנב סירה מותקן המנוע של הפנטום 8 - מנוע בנזין V12 צילינדרים בנפח 6.75 ליטר טווין-טורבו המספק 570 כ"ס ומומנט מרבי של 91.7 קג"מ. תיבת הילוכים אוטומטית בעלת שמונה הילוכים.

נתון התאוצה מ-0 ל-100 קמ"ש עומד על כ-5.3 שניות והמהירות המרבית כ-250 קמ"ש.

## גלריה

קובץ:Rolls-Royce Boat Tail front.jpg|מבט קדמי
קובץ:Rolls-Royce Boat Tail rear.png|מבט אחורי
קובץ:Rolls-Royce Boat Tail trunk.png|מבט למטבחון מאחור


## קישורים חיצוניים

* 

## הערות שוליים

זנב סירה
קטגוריה:מכוניות קבריולה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2021
Oye Mi Canto (Hear My Voice)

"****" (בעברית: "**תשמע את השיר שלי (תשמע את קולי)**") הוא שיר של הזמרת הקובנית-אמריקאית גלוריה אסטפן אשר יצא לראשונה ב-4 בספטמבר 1989 בריטניה כסינגל השני. מתוך אלבום הבכורה של סטפן, *[[Cuts Both Ways]]*.

בארצות הברית השיר יצא כסינגל הרביעי מהאלבום באפריל 1990 ובשאר אירופה השיר יצא במהלך ספטמבר ואוקטובר של 1989.

## קומפוזיציה והוצאה
השיר הוא שיר דאנס-לטיני אשר שואב השראה מהשורשים המוזיקליים של אסטפן, בדומה למוזיקה אותה עשתה עם מיאמי סאונד משין כמו בשירים "Rhythm Is Gonna Get You" ו-"Conga". השיר לא זכה להצלחה רבה בעולם כאשר הגיע למקום ה-48 בלבד בארצות הברית ולמקום ה-40 בלבד במצעד האירופאי הכללי, אם כי השיר זיכה את אסטפן בפרס ה-VMA הראשון שלה בקטגוריית הקליפ הלטיני של השנה. לשיר יצאו מספר רמיקסים וגרסאות ערוכות אשר הופקו על ידי פבלו פלורס אשר עבד בעבר עם אסטפן ועל ידי קית' כהן ודייוויד מורלס.

## וידאו קליפ
הקליפ לשיר הופק ובוים על ידי פאולה וולקר. הקליפ לשיר הועלה לחשבון היוטיוב של אסטפן באוקטובר 2009 ונכון לספטמבר 2021 יש לו 11 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1989
קטגוריה:סינגלים מ-1990
קטגוריה:שירי גלוריה אסטפן
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי גלוריה אסטפן
קטגוריה:שירים על מוזיקה
קטגוריה:סינגלים בהוצאת אפיק רקורדס
פיודור צ'רנקוב

**פיודור פיודורוביץ' צ'רנקוב** (ברוסית: **Фёдор Фёдорович Черенков**; 25 ביולי 1959 – 4 באוקטובר 2014) היה כדורגלן סובייטי-רוסי ששיחק בעמדת הקשר.
## קריירה
צ'רנקוב בילה את רוב הקריירה שלו בספרטק מוסקבה (1977–1994; הוא שיחק גם בקבוצת הנוער בשנים 1971–1977), מלבד תקופה קצרה במועדון הצרפתי ״רד סטאר״ בשנים 1990–1991). הוא קיבל את פרס נאמנות ספרטק בשנת 1989 וזכה בפרס שחקן ההתקפה הטוב ביותר בשנים 1988 ו-1989. הוא גם שיאן ההופעות של ספרטק ופעמיים נבחר לכדורגלן השנה בברית המועצות (1983,1989).

ברמה הבינלאומית, צ'רנקוב רשם 34 הופעות ב וכבש 12 שערים. הוא זכה במדליית ארד באולימפיאדת הקיץ 1980. למרות שנחשב על ידי אוהדי ספרטק כשחקן הטוב ביותר של הקבוצה אי פעם, הוא לא זומן לסגל הנבחרת לכמה טורנירים גדולים.

צ'רנקוב היה "בחור רגיל" אדיב ונגיש שלא הצליח להבין את תהילתו. הוא סבל מכמה התקפות של מחלת נפש לא ידועה במהלך קריירת המשחק שלו והחמיץ משחקים חשובים בגללה, אך "נראה באופן נרחב ככדורגלן הסובייטי הטוב ביותר של העשור". בתו אנסטסיה נולדה ב-1980 והוא מת ב-2014, בגיל 55, לאחר שהתמוטט מחוץ לביתו. בנתיחה בבית חולים במוסקבה נמצא גידול במוח. הוא תואר על ידי BBC Sport כ"גאון כדורגל".
## סגנון משחק
צ'רנקוב היה חלוץ מצוין והיה גם חלוץ טוב של הכדור שכבש שערים רבים במהלך הקריירה שלו. בספרו על ההיסטוריה של ספרטק, רוברט אדלמן תיאר אותו כספורטאי האהוב ביותר על אוהדי ספרטק. ״כיליד מוסקבה צ'רנקוב (שנולד ב-1959) היה תוצר של בית הספר של ספרטק. כשהוא ניווט בין מרכז השדה לעמדת החלוץ, הוא שיחק במקוריות ובאקסצנטריות שחיבבו אותו על האוהדים. צ'רנקוב היה אישיות אניגמטית ושברירית, שהיכולת לאלתור בלתי צפוי התאימה לתדמית הרומנטית שלו בספרטק. הוא היה התגלמות של מה שרבים מאוהדיה הגברים של ספרטק מוסקבה אהבו להאמין בעצמם. בהיעדר מהירות גדולה אך מהיר על רגליו, קטן קומה אך בעל עורמה רבה, נראה היה שצ'רנקוב מתרגל סוג חדש של גבריות, זו של התושב העירוני. כשהקריירה שלו בספרטק הסתיימה, הוא היה מנפק הנקודות המוביל (שערים ובישולים) בהיסטוריה של הקבוצה. צ'רנקוב נחשב לכדורגלן הסובייטי הטוב ביותר של שנות ה-80.
## מורשת
ב-12 באוקטובר 2015, הוקמה אנדרטה לכבודו ליד אצטדיון אוטקריטיה ארנה. היציע הדרומי של האצטדיון נושא את שמו של פיודור צ'רנקוב.

בדצמבר 2024 יצא לאקרנים ברוסיה הסרט הביוגרפי ״פדיה: כדורגלן העם״, המגולל את קורות הקריירה שלו מתחילתה ועד לזכייה באליפות ברית המועצות עם ספרטק בעונת 1987.

## תארים
### קבוצתיים
* אלוף ברית המועצות (3): 1979, 1987, 1989
* מדליסט ארד במשחקים האולימפיים: 1980
* זוכה גביע הפדרציה הסובייטי: 1987
* אלוף רוסיה: 1993
* זוכה הגביע הרוסי: 1994/93
* זוכה גביע חבר המדינות: 1993

## קישורים חיצוניים

* 

## הערות שוליים

קטגוריה:כדורגלנים רוסים
קטגוריה:כדורגלנים סובייטים
קטגוריה:קשרי כדורגל רוסים
קטגוריה:קשרי כדורגל סובייטים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני רד סטאר
קטגוריה:מאמני כדורגל רוסים
קטגוריה:אישים הקבורים בבית העלמין טרויקורובסקויה
קטגוריה:מעוטרי עיטור אות הכבוד
קטגוריה:זוכי פרס ג'נטלמן השנה בכדורגל הרוסי
קטגוריה:רוסים שנולדו ב-1959
קטגוריה:רוסים שנפטרו ב-2014
בית עובד (סדור)

**בית עובד** הוא סדר תפילה בנוסח ספרדי לימות החול וספר הלכה שכתב רבי יהודה שמואל אשכנזי (אי"ש). הסדור היה לפופולרי ברוב קהילות יוצאי ספרד עם יציאתו כמעט. הספר שימש כ"קיצור שולחן ערוך" של קהילות ספרד, במיוחד באימפריה העות'מאנית. הסדור פתח את סדרת סדורי הבתים, אותם התחיל לערוך הרב אשכנזי, שהספיק לכתוב רק שניים מהסידורים, ורבי אברהם חמוי מארם צובה, השלים את עבודתו.

## תוכן ומבנה
הסדור נערך על ידי הרב אי"ש וההלכות משובצות בו לפי נושא התפילה הרלוונטית כדי שיידע המתפלל דבר בעתו:

ההלכות בספר עוסקות כמעט בכל הלכות מעגל החיים, מהלכות קדיש וברכו, ממשיך בהלכות טלית, תפילין, כל דיני תפילות שחרית מנחה וערבית, ראש חודש, חנוכה, פורים, וספר תולדות אדם; המכיל את הלכות ברית מילה, פדיון הבן, נישואין, ברכת הגומל וסדר אבלים.

## השפעה
הספר היווה סדור משמעותי ופופולרי, ובמיוחד בשל ההלכות, המחודשות לעיתים המופיעות בו, ומוזכר כספר התפלה ברירת המחדל, למשל, באזמיר מספר החבי"ף:

רוב ככל האחרונים הספרדים מזכירים אותו בספריהם וביניהם רבי חיים פאלאג'י רבי יהודה חיים בן עזרא הכהן מסלתון מחבר ספר וזאת ליהודה, רבי אברהם חיים בן מסעוד חי אדדי, רבי יוסף חיים מבגדאד בספר רב פעלים, רבי מסעוד הכהן מחבר ספר פרחי כהונה, רבי כלפון משה הכהן, רבי עובדיה הדאיה, הרב בן-ציון אבא-שאול והרב עובדיה יוסף.

## מהדורות
לספר יצאו מהדורות רבות:
* מהדורה ראשונה נדפסה בליוורנו תר"ג.
* דפוס שני בליוורנו ה'תרכ"ב דפוס אליהו בן אמוזג וחברים.
* ליוורנו תרפ"ב בסידור דפים חדש בתוספת מספור לועזי.
* ירושלים תשמ"ט בהוצאת אור ודרך.
* ירושלים ה'תש"ן על ידי מכון בני יששכר בהוצאה חדשה כאשר התפילה מצולמת מדפוס ליוורנו וההלכות באותיות מרובעות.
* בירושלים תשפ"א ותשפ"ג בהוצאת בית השלום.
* בתוך "שולחן ערוך עם אוצרות ספרד": פסקי הדינים בלבד מסודרים מחדש על פי סימני הש"ע.

## ראו גם

* בית מנוחה

## קישורים חיצוניים
*  
* 
* 

## הערות שוליים

קטגוריה:סידורים ומחזורי תפילה
פרס כרים עבדול-ג'באר לצדק חברתי

**פרס כרים עבדול-ג'באר לצדק חברתי** (באנגלית: **Kareem Abdul-Jabbar Social Justice Champion Award**) הוא פרס שנתי של התאחדות הכדורסל הלאומית (NBA) המעניקה כבוד לשחקנים המקדמים נושאים במאבק למען צדק חברתי. הפרס נוסד בשנת 2021 ונקרא על שמו של כרים עבדול-ג'באר, אלוף NBA שש פעמים, שמעורבותו בנושאים חברתיים מתחילה עוד בהתנועה האפרו-אמריקאית לזכויות האזרח. כלאחת מהקבוצות מעמידה לבחירה את אחד משחקני הסגל שלה, ועדה המורכבת משחקני עבר, מנהלי קבוצות ופעילים חברתיים בוחרת את המועמד הזוכה. השחקן הנבחר בוחר ארגון אליו תועבר תרומה בסכום של 100,000 דולר בשמו של השחקן. השחקנים שהגיעו לארבעת המקומות הבאים ברשימה בוחרים, כל אחד, ארגון שלו תועבר תרומה על סך 25,000 דולר.

כרמלו אנתוני הוכרז בסיום עונת 2020/2021 כזוכה הראשון בפרס.

## רשימת הזוכים

## הערות שוליים

קטגוריה:פרסי NBA
אדיאקריה

**אדיאקריה** (שם מדעי: *Ediacaria*) הוא סוג פרהיסטורי של מדוזה שחיה בתקופת האדיקר שבסוף עידן העל פרקמבריון עד לתקופת הקמבריון שבתחילת עידן הפלאוזואיקון.

## מאפיינים
המדוזה התגלתה על ידי רג'ינלד קלוד ספריג (Reginald Claude Sprigg) בשנת 1947 ושמה הוא על שם גבעות אדיקרה שבאוסטרליה הדרומית.

מדוזה זו כללה 2 מינים: Ediacaria flindersi, שהתגלה על ידי ספריג וחי בתקופת האדיקר, ו־Ediacaria booleyi, שתואר בשנת 2007 וחי במחוז וקספורד באירלנד של תקופת הקמבריון. בניגוד לשאר המינים של הביוטה של אדיקר, היא שרדה את תקופת האדיקר וחיה גם בתקופת הקמבריון.

מדוזה זו הגיעה לאורך של עד 70 סנטימטרים והייתה ניזונה בעיקר מפלנקטון וחיידקים.

## קישורים חיצוניים

## הערות שוליים

קטגוריה:בעלי חיים שתוארו ב-1947
קטגוריה:צורבים פרהיסטוריים
קטגוריה:בעלי חיים שחיו בפרוטרוזואיקון
קטגוריה:בעלי חיים שחיו בקמבריון
קטגוריה:אוסטרליה: מאובנים
קטגוריה:מדוזות סוכך
קטגוריה:טקסונים שתוארו בידי רג'ינלד קלוד ספריג
שאדי בלאן

**שאדי בלאן** (בערבית: **شادي بلان**; נולד ב־5 באפריל 1974) הוא איש תקשורת ערבי-ישראלי, בין העורכים והמגישים הראשונים שטיפלו בנושאי תרבות ומוזיקה בתוכניות רדיו וטלוויזיה בתאגיד השידור הישראלי בשפה הערבית. בלאן מגדיר עצמו כפלסטיני

## ביוגרפיה
בלאן נולד בשכונת וואדי ג'מאל (עין הים) במערב חיפה. מגיל צעיר התעניין בעיתונות ובענייני בידור. בילדותו נחשף לתקשורת כתובה ומשודרת, בערבית ובעברית. 

מגיל 16 היה מנוי בכתב עת מעריב לנוער, ולדבריו: "אהבתי את הפלטפורמה והשתתפתי בתחרות כתיבה של המגזין שנערכה ב–1990. משם המשכתי ככתב נוער בעיתון זה; כתבתי על נושאים שמעניינים בני נוער ושמתרחשים בחברה הערבית".

בתום לימודיו בתיכון ערבי-אורתודוקסי, החל את לימודיו ב"כותרת", בית ספר לעיתונאות ולתקשורת של אוניברסיטת תל אביב.

### ברדיו
בשנת 1995 החל לעבוד ברדיו הפיראטי "רדיו אל-בלד" בתוכניות שכללו מוזיקה, תרבות ובידור ובמקביל היה עורך התרבות והאמנות בעיתון "ליידי כל אל-ערבּ" במשך 15 שנה. בשנת 1999 עבר לערוך ולשדר ב"רדיו שאטיק". בשנת 2003 החל לעבוד בתחנת הרדיו המסחרית בשפה הערבית, רדיו א-שמס של הרשות השנייה לטלוויזיה ולרדיו.

בשנת 2006 הצטרף לחטיבה הערבית של רשות השידור ולאחר מכן לתאגיד השידור הישראלי, שם הוא עדיין עובד, נכון לשנת 2019.

### בטלוויזיה
בשנים 1999–2000 הנחה בערוץ 33 את התוכנית "קליפ שואו" (كليب شو), וב-2001–2003 הנחה את התוכנית "זוויות" (زوايا).

בשנת 2006 הנחה בערוץ 2 את התוכנית "שירים ודיבורים", את טקס מלכת היופי הערבייה, ואת תחרות הערבזיון, וכן הנחה את התוכנית "צליל וטעם" בערוץ עשר.

ב-2009 הנחה וערך את תוכנית הראיונות "פוקוס" (فوكوس) בערוץ 33. ב-2013 הנחה את המשדר המרכזי לחג עיד אל-פיטר בערוץ 33.

בשנים 2015–2016 הנחה את המשדר המרכזי לחג הסילבסטר בערוץ 33.

ב-2017 הנחה את "תיק סודי" בתאגיד השידור הישראלי.

בשנים 2018–2019 הנחה את "פן" (فن) בתאגיד השידור הישראלי.

ב-2020 הנחה את המשדר המרכזי לחג עיד אל-פיטר בערוץ 33.

ב-2021 הנחה את התוכנית "שו בדרכים" (شو عالطريق) בערוץ 33.

### בעיתונות
בשנת 1990 החל את עבודתו העיתונאית בתפקיד כתב נוער במעריב לנוער ובהמשך עבד כעורך תרבות בעיתון "א-סנארה". בשנת 2002 התמנה לעורך בשבועון "אל - נאס" (الناس) ולעורך התרבות במגזין "ליידי כל אל-ערב".

בשנת 2019 כתב את הספר "סרט עלילתי פלסטיני" (فيلم فلسطيني طويل), בשפה הערבית. שאדי בלאן בחר לאגוד את כל הסרטים בספר אחד וליצור תשתית תרבותית-לאומית, שמדגישה את המשותף לפלסטינים באשר הם.

## לקריאה נוספת
* שאדי בלאן, **סרט עלילתי פלסטיני**, הוצאת כל שאי, 2019 

## קישורים חיצוניים

## הערות שוליים

קטגוריה:אנשי רדיו ישראלים
קטגוריה:בוגרי בית ספר אורתודוקסי ערבי
קטגוריה:בוגרי כותרת - בית ספר לעיתונאות ולתקשורת
קטגוריה:טלוויזיה בערבית בישראל
קטגוריה:מנחי טלוויזיה ישראלים
קטגוריה:סגל תאגיד השידור הישראלי - שידורי הטלוויזיה
קטגוריה:עיתונאים ערבים ישראלים
קטגוריה:עיתונאים פלסטינים
קטגוריה:קול ישראל בערבית
קטגוריה:שדרני רדיו ישראלים
קטגוריה:תרבות ערבית בישראל
קטגוריה:ישראלים שנולדו ב-1974
לואיס מקנייס

**לואיס מקנייס** (באנגלית: **Frederick Louis MacNeice**; 12 בספטמבר 1907, בלפסט - 3 בספטמבר 1963) היה משורר ומחזאי אנגלי ממוצא אירי.

## ביוגרפיה
לואיס מקנייס נולד בשנת 1907 בבלפסט למשפחה של כומר. כאשר מקנייס היה בן 6 אימו עזבה את הבית והוא לא ראה אותה יותר. היא נפטרה משחפת בשנת 1914. בשנת 1917 אביו התחתן בפעם השנייה ובשנת 1918 לואי מקנייס נשלח להמשך לימודים לאנגליה.

בבית הספר באנגליה מקנייס התעמק בלימודים קלאסיים. בשנת 1925 הוא התחיל ללמוד באוניברסיטת אוקספורד. בהיותו באוקספורד מקנייס נכלל בקבוצת משוררים צעירים בראשות ויסטן יו אודן. סטיבן ספנדר היה חבר נוסף בקבוצה. באותה תקופה הוא הכיר מרי עזרה ממוצא יהודי. אביו התנגד לקשר זה. למרות זאת הזוג התחתן בשנת 1930.

בשנת 1929 מקנייס פרסם את שיריו. בשנת 1930 הוא סיים את הלימודים וקיבל משרה באוניברסיטת ברמינגהאם. הזוג הצעיר עבר לברמינגהם. מקנייס התקשה לכתוב שירים באותה תקופה והוא פרסם ספר אוטוביוגרפי Roundabout Way שלא זכה להצלחה.

בשנת 1933 מקנייס חזר לכתוב שירים. הוא שלח אותם לת"ס אליוט והם התפרסמו בירחונו. בשנת 1935 הוא פרסם ספר שירים נוסף Poems שזכה להצלחה. בנובמבר 1935 מרי עזבה את מקיינס עם בנם הצעיר. משפחה של מקנייס עזרה לו לטפל בבן הצעיר שנולד רק בשנת 1934. בקיץ 1936 מקנייס ואודן ביקרו באיסלנד ולאחר חזרתם פרסמו אוסף Letters from Iceland.

בשנת 1936 שיריו של מקנייס נכללו באוסף של שירים בריטים מודרניים. מקנייס עבר להתגורר ללונדון. הוא פרסם תרגום של מחזה "אגממנון" של איסכילוס מיוונית ועל בסיס זה הועלתה הצגה בתיאטרון. זמן קצר לאחר מכך הוא התגרש רשמית.

בשנת 1937 הוא ביקר באיים ההברידיים ופרסם את ספרו Crossed the Minch.

בשנת 1938 מקנייס התחיל לעבוד על Autumn Journal בסוף שנה הוא ביקר בברצלונה, זמן קצר לפני נפילתה. הוא פרסם את היצירה שלו במאי 1939. ניתן לראות בה השפעת מלחמת האזרחים בספרד על מצב רוחו והששות ממלחמה קרבה.

באביב 1939 מקנייס נסעה לארצות הברית. הוא פגש מרי ובנו. בהיותו בארצות הברית הוא פגש את הסופרת אלאנור קלרק, אך יחסים ביניהם לא הסתדרו. בשנת 1940 הוא חזר ללונדון.

לאחר תחילת מלחמת העולם השנייה מקנייס החל לעבוד בBBC. באותה תקופה הוא פגש את הזמרת ושחקנים הדלי אנדרסון ובשנת 1942 הם תחתנו. באותה תקופה מקנייס כתב מספר מחזות ואת שיר Prayer Before Birth.

בשנת 1950 מקנייס נסע ל-18 חודשים לאתונה בה הוא כיהן מנהל "המכון הבריטי".

במהלך שנות ה-50 מקנייס המשיך בכתיבת שירים ומחזות לצד סיורים ברחבי העולם עם הרצאות. באותה תקופה הוא התחבר עם ג'ון ברימן. בשנת 1958 הוא התקבל למסדר האימפריה הבריטית.

באוגוסט 1963 הוא נסע ליורקשיר במטרה לאסוף חומר למחזה רדיו חדש. הוא נקלע לסערה וחלה. למרות מאמצי בית חולים, הוא נפטר ב-3 בספטמבר 195 בגיל 55.

ג'ון ברימן הקדיש לו את שירו Dream Song #267.

ארכיון אל מקנייס שכולל ספרים, כתבי יד, מכתבים ומסמכים נוספים נשמרים באוניברסיטת אוסטין.

## קישורים חיצוניים

*ארכיון של מקנייס
* ביוגרפיה של מקנייס
* תיאור יצירות של מקנייס
* 
* 

קטגוריה:משוררים בריטים
קטגוריה:מחזאים בריטים
קטגוריה:סגל אוניברסיטת ברמינגהאם
קטגוריה:ביסקסואלים בריטים
קטגוריה:מסאים בריטים
קטגוריה:מפקדים במסדר האימפריה הבריטית
קטגוריה:בריטים שנולדו ב-1907
קטגוריה:בריטים שנפטרו ב-1963
קטגוריה:מונצחים בשלט כחול של ארגון המורשת האנגלית
הוצאת אוניברסיטת שיקגו

**הוצאת אוניברסיטת שיקגו** (באנגלית: **University of Chicago Press**) היא בית ההוצאה לאור האקדמי הגדול ובין הוותיקים ביותר בארצות הברית. ההוצאה פועלת במסגרת אוניברסיטת שיקגו ומוציאה לאור מגוון רחב של פרסומים. בין הפרסומים מדריך הסגנון של שיקגו, מגוון כתבי עת מדעיים, ספרי יובל ומונוגרפיות מאת חוקרים. בניין מטה ההוצאה ממוקם במידוויי פלזנס, בקמפוס אוניברסיטת שיקגו. נכון ל-2022 הוציאה הספרייה לאור מעל 14,000 כותרים (ספרים) ומוציאה לאור כ-280 כותרים חדשים בשנה. חטיבת כתבי העת מוציאה לאור 84 כתבי עת מדעיים חלקם בדפוס וחלקם באופן אלקטרוני. מרכז ההפצה של ההוצאה משרת 150 הוצאות ובתי דפוס ברחבי העולם.

## היסטוריה
ההוצאה נוסדה בשנת 1890, כאחת משלוש המחלקות המקוריות של אוניברסיטה. בשנתיים הראשונות שימשה כבית דפוס וב-1892 החלו לצאת במסגרתה ספרי מחקר, ספרי לימוד וכתבי עת.

הגיליון הראשון של *[[Journal of Political Economy]]*, כתב העת הראשון של ההוצאה, ראה אור בדצמבר 1892.

ב-1905 החלה ההוצאה להפיץ ספרים מחוץ לאוניברסיטה עצמה. ב-1906 ראתה אור המהדורה הראשונה של מדריך הסגנון של שיקגו, המשמש כתקן לכתיבה אקדמית בתחום מדעי הרוח ומדעי החברה.

בשנות ה-50 של המאה ה-20 החלה ההוצאה להוציא לאור סדרות מקוריות ומתורגמות של הספרות וההיסטוריה של העולם. ביניהן תרגום כל הטרגדיות היווניות, והאיליאדה. כן ראה אור לקסיקון מלא יווני-אנגלי למונחי הברית החדשה והנצרות הקדומה.

ההוצאה היא המתרגם והמו"ל הבלעדי של חלק מההוגים של הפילוסופיה הקונטיננטלית באנגלית בהם ז'אק דרידה, פול ריקר ולוק פרי.

ב-2004 הוציאה ההוצאה את "האנציקלופדיה של שיקגו", מדריך אקדמי מקיף של העיר, כהכרזה על הזיקה העמוקה שבין האוניברסיטה לעיר.

## מיזם BiblioVault
BiblioVault נוסד על ידי ההוצאה וקרן משפחה אנדרו ויליאם מלון בשנת 2001 על מנת לרכז ולשמר פרסומים אקדמיים במדיה דיגיטלית. המיזם מספק גישה דיגיטלית והדפסה לפי דרישה לעשרות אלפי פרסומים של ההוצאה ושל הוצאות אקדמיות אחרות.

## קישורים חיצוניים

* 
* אתר BiblioVault
* אודות ההוצאה
* ההיסטוריה של הוצאת אוניברסיטת שיקגו

## הערות שוליים

קטגוריה:אוניברסיטת שיקגו
קטגוריה:הוצאות ספרים אוניברסיטאיות בארצות הברית
עונת 1957/1958 בליגת המשנה ההולנדית

**עונת 1957/1958** הייתה העונה השנייה של ליגת המשנה ההולנדית, שהיא הליגה ההולנדית השנייה.
בסיום עונה זו וילם II וסכוונינגן העפילו לליגה הראשונה, דלפט הולנדיה וא.ד.או הארלם נשרו לליגה השלישית.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 32 קבוצות, 28 ששיחקו בעונה הקודמת אליהן הצטרפו היורדות מהליגה הראשונה וילם II ומועדון הכדורגל איינדהובן והעולות מהליגה השלישית קמבור וR.B.C רוסנדאל. הקבוצות חולקו לשני בתים ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הראשונה בכל בית זכתה באליפות והעפילה לליגה הראשונה והקבוצות במקום ה-16 בכל בית נשרו לליגה השלישית.

## טבלת הליגה
#### בית א'

*וילם II ודי אף סי סיימו בשוויון נק' והתמודדו במשחק אליפות ועל הזכות לעליית ליגה.

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-1958
קטגוריה:תחרויות כדורגל ב-1957
קטגוריה:1958 בהולנד
באד האוזר

**למואל קלארנס "באד" האוזר** (באנגלית: **Lemuel Clarence "Bud" Houser**; 25 בספטמבר 1901 – 1 באוקטובר 1994) היה אתלט אמריקאי, אלוף אולימפי בהדיפת כדור ברזל (פריז 1924) ובזריקת דיסקוס (פריז 1924 ואמסטרדם 1928) ושיאן עולם בזריקת דיסקוס (1926–1929).

## ביוגרפיה
באד האוזר נולד ב-1901 בעיירה ויניגן  שבמיזורי, ארצות הברית. ב-1912 נפטרו שני הוריו והאוזר עבר לקליפורניה תחת חסותם של אחותו מרתה ובעלה וולטר קונקלין. בנעוריו למד בתיכון אוקסנרד  ובתקופה זו החל להתחרות במקצועות של הדיפת כדור ברזל וזריקת דיסקוס. בתקופת התיכון פיתח האוזר טכניקת זריקה שהועתקה על ידי אתלטים רבים.

עם סיום התיכון החל האוזר ללמוד רפואת שיניים באוניברסיטת דרום קליפורניה. לאחר סיום לימודיו עבר להוליווד שם פתח מרפאת שיניים שהייתה פופולרית בין ידועני לוס אנג'לס. בהמשך עבר לגור בעיר פאלם דזרט  שבקליפורניה. 

האוזר נישא לדאוון אוולין סמית' (Dawn Evelyn Smith) שלמדה אף היא באוניברסיטת דרום קליפורניה והייתה בתו של רופא שיניים. לזוג נולדו שני ילדים. האוזר נפטר ב-1994.

## קריירה ספורטיבית
### 1921
באליפות ארצות הברית שנערכה בפסדינה, קליפורניה, זכה במדליית זהב בהדיפת כדור ברזל בתוצאה של 14.32 מטר.

### 1924
#### אלוף אולימפי
באולימפיאדת פריז זכה האוזר ב-2 מדליות זהב, בהדיפת כדור ברזל בתוצאה 14.995 מטר, לפני גלן הארטרנפט  (14.895 מטר) וראלף הילז  (14.640 מטר), שניהם גם מארצות הברית ובזריקת דיסקוס בשיא אולימפי של 46.155 מטר, לפני וילהו ניטיאמה  מפינלנד (44.95 מטר) ותומאס לייב  מארצות הברית (44.83 מטר), הייתה זו הפעם האחרונה בהיסטוריה של המשחקים האולימפיים שאתלט זכה באותה אולימפיאדה במדליות זהב בהדיפת כדור ברזל וזריקת דיסקוס.

### 1925
באליפות ארצות הברית שנערכה בסן פרנסיסקו, קליפורניה, זכה ב-2 מדליות זהב בהדיפת כדור ברזל בתוצאה של 15.26 מטר ובזריקת דיסקוס בשיא תחרות של 47.70 מטר.

### 1926
באליפות ארצות הברית שנערכה בפילדלפיה, פנסילבניה, זכה במדליית זהב בזריקת דיסקוס בתוצאה של 46.80 מטר.

#### שיאן עולם
בתחרות שנערכה בין אוניברסיטת דרום קליפורניה ואוניברסיטת סטנפורד, בפאלו אלטו שבקליפורניה, קבע בזריקת דיסקוס שיא עולם חדש של 48.20 מטר, שיפור לשיא בן השנה של גלן הארטרנפט (47.89 מטר). שיא עולם זה נשבר לאחר 3 שנים על ידי אריק קרנץ  מארצות הברית (49.90 מטר).

### 1928
אליפות ארצות הברית, ששימשה למבחנים האמריקאים לאולימפיאדת אמסטרדם (1928), שנערכה בפילדלפיה ובקיימברידג', מסצ'וסטס, זכה במדליית זהב בזריקת דיסקוס בתוצאה של 46.79 מטר, לפני פרד ויקר (Fred Wiecker) (45.81 מטר) וג'יימס קורסון  (45.08 מטר).

#### אלוף אולימפי
באולימפיאדת אמסטרדם זכה לשאת את דגל מדינתו בטקס הפתיחה. במשחקים עצמם הוא זכה במדליית זהב בזריקת דיסקוס בשיא אולימפי חדש של 47.32 מטר, לפני אנטרו קיוי  מפינלנד (47.23 מטר) וג'יימס קורסון (47.10 מטר).

## תארים והישגים
* ב-1979 התקבל להיכל התהילה של ספורטאי ארצות הברית.

## קישורים חיצוניים

* באד האוזר, באתר sports-reference.com
* באד האוזר, באתר trackfield.brinkster.net
* באד האוזר, באתר cifss.org
* באד האוזר, באתר legacy.usatf.org (אורכב)

קטגוריה:אמריקאים ילידי מיזורי
קטגוריה:הודפי כדור ברזל אמריקאים
קטגוריה:זורקי דיסקוס אמריקאים
קטגוריה:שיאני עולם אמריקאים: אתלטיקה
קטגוריה:אלופים אולימפיים אמריקאים: אתלטיקה
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:בעלי תואר דוקטור מאוניברסיטת דרום קליפורניה
קטגוריה:מיזורי: אתלטים
קטגוריה:אמריקאים שנולדו ב-1901
קטגוריה:אמריקאים שנפטרו ב-1994
אלכס קורנהאוזר

**אלכס קורנהאוזר** (1946–2020) היה מהנדס ומנהל ישראלי בענף ההייטק. כיהן כמנכ"ל אינטל ישראל בשנים 2000–2007.

## ביוגרפיה
אלכס קורנהאוזר נולד ברומניה. הוא קיבל תואר ראשון בהנדסת חשמל מהאוניברסיטה הפוליטכנית בבוקרשט בשנת 1969. הוא עלה ארצה עם משפחתו בשנת 1977, ושנה לאחר מכן החל לעבוד באינטל ישראל, שמנתה אז כמה עשרות עובדים בחיפה.

קורנהאוזר עבד בפיתוח שבבים, כולל המעבד המתמטי אינטל 8087. בשנת 1990 מונה למנהל מרכז הפיתוח בחיפה, ובשנת 1994 עבר למפעל ייצור השבבים פאב-8 בירושלים. שנתיים מאוחר יותר מונה למנהל ההקמה של פרויקט מפעל פאב 18 החדש בקריית גת.

קורנהאוזר מונה בשנת 2000 לתפקיד מנכ"ל אינטל ישראל וסגן-נשיא לטכנולוגיה של אינטל העולמית. במסגרת תפקידו היה אחראי על עבודות הקמת מפעל פאב 28 שהחלו בשנת 2005 ועל פיתוח שבבי הסנטרינו ושבבי הליבה הכפולה (dual core).

לאחר פרישתו מאינטל, בשנת 2008, שימש קורנהאוזר כדירקטור בחברת טאואר וכמנהל הפעילות הגלובלית של נומוניקס, יצרנית שבבי זיכרון שנמכרה ב-2020 לחברת מייקרון. בשנת 2017 הצטרף לדירקטוריון פריורטק.

קורנהאוזר נפטר בנובמבר 2020 ונטמן בבית העלמין החדש  בנהריה.

## פרסים והוקרות
* מנכ”ל השנה בהייטק, בקטגוריית חברות רב לאומיות הפעילות בישראל. פורום מנכ”לי ההייטק, 2006.
* פרס מוביל תעשיית השבבים הגלובלית בכנס התעשייה השנתי ChipEx2013.

## קישורים חיצוניים
* 
* ראיון עם אלכס קורנהאוזר בפרויקט 50 ישראלים מספרים על אינטל, דף הפייסבוק של אינטל ישראל

## הערות שוליים

קטגוריה:מהנדסי חשמל ישראלים
קטגוריה:אינטל ישראל: מנהלים
קטגוריה:ישראלים בתעשיית השבבים
קטגוריה:מנהלים ישראלים
קטגוריה:ישראלים ילידי רומניה
קטגוריה:עולים בשנות ה-1970
קטגוריה:אישים הקבורים בנהריה
קטגוריה:ישראלים שנולדו ב-1946
קטגוריה:ישראלים שנפטרו ב-2020
רמת קונדופריי

**רמת קונדופריי** (באנגלית: **Kondofrey Heights**; בבולגרית: **Кондофрейски възвишения**) היא רמה בצידו הדרום-מזרחי של חצי האי טריניטי, בחצי האי אנטארקטיקה שבאנטארקטיקה.

שיא גובהה של הרמה - 1,115 מטרים מעל פני הים (בפסגת סקאקאוויצה).

אורכה של רמת קונדופריי 9.2 קילומטרים (בכיוון מזרח - מערב);

רוחבה של רמת קונדופריי 7.5 קילומטים (בכיוון צפון - דרום).

רמת קונדופריי ממוקמת ממזרח לרמת דטרויט;

רמת קונדופריי ממוקמת מדרום לקרחון ויקטורי וממערב למצר הים תעלת הנסיך גוסטב, שבים וודל.

אוכף פודגומר מקשר את רמת קונודופריי עם רמת דטרויט.

## היסטוריה
### מיפוי הרמה

הרמה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי.

### מקור השם

הרמה נקראת על שם הכפר קונדופריי שבמערב בולגריה.

## קישורים חיצוניים
* רמת קונדופרי תצלום לוויין באתר קופרניקס

קונדופריי
קונדופריי
פרארי SP12 EC

**פרארי SP12 EC** (באיטלקית: **Ferrari SP12 EC**) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2022. היא נחשפה ב-25 במאי 2012. היא נבנתה עקב בקשה מיוחדת של אריק קלפטון על ידי מחלקת ההתאמה האישית של פרארי. היא מבוססת על פרארי 458 איטליה.

## עיצוב
היא מעוצבת על פי בקשת הלקוח ומשלבת אלמנטים מפרארי 458 איטליה ופרארי 512. גם תא הנוסעים מעוצב כבקשת הלקוח, וכולל שילוב אלמנטים של אותם דגמי פרארי.

## מפרט טכני
היא כוללת מנוע בנזין V8 צילנדרים בנפח 4.5 ליטר המספק 570 כ"ס ב-9,000 סל"ד ומומנט מרבי של 55 קג"מ ב-6,000 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.4 שניות והמהירות המרבית עומדת על . צריכת הדלק המשולבת עומדת על 13.7 ליטר לכל 100 ק"מ. פליטת הפחמן דו-חמצני עומדת על 320 גרם לק"מ.

## קישורים חיצוניים

## הערות שוליים

SP12 EC
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2012
TMS (הרכב מוזיקלי)

**TMS** הוא הרכב מוזיקלי אנגלי המורכב מטום 'פרו' בארנס, בנג'מין קון ופיט 'מרף' קלהר. ההרכב המוזיקלי כתב והפיק מספר רב של שירים למספר אמנים, בין היתר ללואיס קפלדי, ג'יימס ארתור, סיגמא, לואיזה ג'ונסון, ג'ס גלין, דאפי, אלה הנדרסון, אמילי סאנדיי טום גרנן, ליטל מיקס, אן-מארי, נייל הורן, ליאם פיין, דיקסי ד'אמליו, דואה ליפה, דין לואיס, ג'ון לג'נד, The Vamps, מארון 5, ג'י-איזי וביבי רקסה.

## קריירה

ב-2011, הם היו אחד מהכותבים של השיר "" של אמילי סאנדיי. השיר הופיע בטקס הסיום של אולימפיאדת לונדון.

ב-2012, הם היו אחד מהכותבים והמפיקים של השיר "DNA" של ליטל מיקס.

ב-2013, הם היו אחד מהכותבים והמפיקים של השיר "Little Me" של ליטל מיקס.

ב-2014, הם היו אחד מהכותבים והמפיקים של השיר "Salute" של ליטל מיקס, של השיר "Changing" של סיגמא ופאלומה פיית', ושל השיר "Walk" של קוואבס.

ב-2015, הם היו אחד מהכותבים והמפיקים של השיר "Higher" של סיגמא ולאברינת', של השיר "Me, Myself & I" של ג'י-איזי וביבי רקסה, ושל השיר "Coming Home" של סיגמא וריטה אורה.

ב-2018, הם היו אחד מהכותבים והמפיקים של השיר "Someone You Loved" של לואיס קפלדי, שהיה לסינגל הנמכר ביותר באותה שנה בבריטניה.

ב-2019, הם היו אחד מהכותבים והמפיקים של השיר "Before You Go" של לואיס קפלדי.

ב-2020, הם היו אחד מהכותבים והמפיקים של השיר "Naughty List" של ליאם פיין ודיקסי ד'אמליו.

ב-2021, הם היו אחד מהכותבים והמפיקים של השיר "Let's Go Home Together" של אלה הנדרסון וטום גרנן, של השיר "Confetti" של ליטל מיקס, של השיר "Our Song" של אן-מארי ונייל הורן, ושל השיר "Don't Break the Heart" של טום גרנן.

## קישורים חיצוניים

## הערות שוליים

קטגוריה:הרכבים מוזיקליים
קטגוריה:פזמונאים בריטים
קטגוריה:מפיקים מוזיקליים בריטים
מגדל גייט טאוור

**מגדל גייט טאוור** (ביפנית: **ゲートタワービル**) הוא גורד שחקים ובניין משרדים בן 16 קומות באוסקה, יפן. המגדל, שנבנה ב-1989–1992, ידוע בכך שכביש איקדשי  (כביש 11) עובר בין הקומה החמישית לקומה השביעית של המגדל. על גג המגדל יש מנחת מסוקים.

## היסטוריה
מאז תקופת מייג'י המוקדמת, לבית עסק שעסק בייצור עץ ופחם היה זכויות קניין על חלקת האדמה, שבה המגדל קיים כיום. ב-1983, אושר פיתוח מחדש של השטח, אך ללא קבלת היתר בנייה, בשל תכנון מתקדם של הכביש המהיר. בעלי זכויות הקניין סירבו לכך, ונהילו משא ומתן עם תאגיד הנשין, האחראי על בניית הכביש, למשך כ-5 שנים.

אף על פי שבדרך כלל תאגידי כבישים מהירים רוכשים את הקרקע שהם בונים עליה כביש מהיר או מעליה, לא מובטח שלא יועלו בעיות. מסיבה זו, חוקי הכביש המהיר, חוקי תכנון ערים, חוקי שיפוץ ערים וחוקי בנייה עודנו בחלקם ב-1989 כדי לאפשר פיתוח מזורז של כבישים מהירים ומבנים באותו מרחב. מערכת זו תוכננה במקור כדי להקל על בניית כביש הטבעת השני במינאטו, טוקיו, אך בסופו של דבר לא הושם שם. במקום זאת, החוק אפשר לבנות את המעבר בתוך הבניין, ולכן נהפך לבניין הראשון ביפן שכביש מהיר עובר בו. בדרך כלל, כבישים מהירים עדיין בנויים מתחת לאדמה במקרים אלה, ומעבר בבניין הוא אירוע נדיר ביותר.

## קישורים חיצוניים

* 

* Hanshin Expressway and Gate Tower Building Photoset


## הערות שוליים

קטגוריה:יפן: גורדי שחקים
קטגוריה:אוסקה